ᱟᱫᱷᱚᱱᱤᱠ ᱯᱮᱱᱴᱟᱛᱷᱚᱞᱚᱱ

ᱟᱫᱷᱚᱱᱤᱠ ᱯᱮᱱᱴᱟᱛᱷᱚᱞᱚᱱ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱨᱮᱱᱟᱜ ᱢᱤᱫᱴᱟᱝ ᱠᱷᱤᱞᱟᱹᱴ ᱠᱟᱱᱟ᱾ ᱚᱥᱤ ᱪᱟᱞᱱᱟ, ᱒᱐᱐ ᱢᱤᱴᱟᱹᱨ ᱯᱟᱭᱨᱟ, ᱥᱳ ᱡᱟᱢᱯᱤᱝ, ᱟᱨᱦᱚᱸ ᱢᱮᱱᱟᱜ-ᱟ ᱯᱤᱥᱛᱚᱞ ᱥᱩᱴ᱾ ᱟᱨᱦᱚᱸ ᱓᱒᱐᱐ ᱢᱤᱴᱟᱹᱨ ᱠᱨᱚᱥ ᱠᱟᱱᱴᱨᱤ ᱫᱟᱹᱲ᱾ ᱱᱤᱭᱟᱹ ᱢᱚᱬᱮ ᱜᱚᱴᱟᱝ ᱜᱟᱛᱮᱠᱚ ᱱᱤᱭᱟᱹ ᱛᱮ ᱟᱫᱷᱚᱱᱤᱠ ᱯᱮᱱᱴᱟᱛᱷᱚᱞᱚᱱ ᱠᱷᱤᱞᱟᱹᱴ᱾ 
᱑᱙᱔᱙ ᱥᱮᱨᱢᱟ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱠᱷᱤᱞᱟᱹᱴ ᱪᱟᱢᱯᱤᱭᱚᱱ ᱠᱚ ᱟᱭᱚᱡᱚᱱ ᱟᱜᱩᱭᱟ ᱫᱟ᱾ 
ᱱᱤᱭᱟᱹ ᱠᱷᱤᱞᱟᱹᱴ ᱫᱚ ᱯᱩᱱ ᱢᱚᱬᱮ ᱢᱟᱦᱟ ᱨᱮᱜᱮ ᱠᱚ ᱢᱩᱪᱟᱹᱫ ᱵᱟᱲᱟᱭᱟ᱾ ᱑᱙᱙᱖ ᱥᱮᱨᱢᱟ ᱧᱮᱧᱮᱞ ᱦᱚᱲ ᱞᱟᱠ ᱯᱟᱨᱚᱢ ᱞᱮᱠᱟ-ᱠᱚ ᱦᱩᱭ ᱞᱮᱱᱟ᱾ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱨᱮᱱᱟᱜ ᱨᱮᱠᱚᱨᱰ ᱞᱮᱠᱟᱛᱮ ᱠᱟᱛᱟᱨ ᱨᱮᱜᱮ ᱟᱹᱰᱤ ᱫᱷᱟᱣ ᱜᱟᱱ ᱠᱷᱤᱞᱟᱹᱴ ᱦᱩᱭᱟᱠᱟᱱᱟ᱾ ᱑᱑ ᱯᱷᱮᱵᱽᱨᱩᱭᱟᱨᱤ ᱒᱐᱑᱓ ᱥᱮᱨᱢᱟ ᱞᱩᱡᱟᱱ ᱨᱮ ᱦᱩᱭᱟᱠᱟᱱᱟ ᱟᱭ-ᱳ-ᱥᱤ ᱠᱚᱣᱟᱜ ᱢᱤᱫ ᱟᱞᱚᱪᱚᱱᱟ ᱨᱮ ᱯᱮᱱᱛᱷ ᱚᱞᱟᱠᱟᱱ ᱫᱚ ᱒᱕ ᱜᱚᱴᱟᱝ ᱜᱟᱛᱮ ᱥᱟᱶ ᱒᱐᱒᱐ ᱥᱮᱨᱢᱟ ᱨᱮ ᱚᱞᱮᱝᱯᱤᱠ ᱨᱮ ᱴᱷᱟᱶ ᱦᱩᱭᱩᱜ ᱠᱟᱛᱷᱟ ᱢᱮᱱᱟᱜ-ᱟ᱾ 
ᱤᱭᱩᱱᱤᱭᱚᱱ ᱤᱱᱛᱟᱨᱱᱮᱥᱤᱣᱱᱟᱞ ᱫᱟ ᱯᱮᱱᱛᱷᱚᱞᱚᱱ ᱢᱚᱰᱟᱨᱱ (ᱤᱭᱩ-ᱟᱭ-ᱯᱤᱼᱮᱢ) ᱨᱮ ᱠᱷᱤᱞᱟᱹᱴ ᱯᱨᱚᱫᱷᱟᱱ ᱯᱚᱨᱤᱪᱟᱞᱚᱱᱟᱣ ᱯᱚᱨᱤᱥᱚᱫ᱾ ᱡᱟᱹᱛᱤᱭᱟᱹᱨᱤ ᱙᱐ ᱜᱚᱴᱟᱝ ᱠᱷᱤᱞᱟᱹᱴ ᱜᱮᱭ ᱟᱱᱛᱚᱨᱡᱟᱛᱤᱠ ᱠᱷᱤᱞᱟᱹᱴ ᱨᱮᱱᱟᱜ ᱥᱟᱶ ᱨᱮ ᱢᱮᱱᱟᱜ-ᱟ᱾
 ᱥᱮᱫᱟᱭ ᱠᱟᱛᱷᱟ 
ᱟᱫᱷᱚᱱᱤᱠ ᱯᱮᱱᱴᱟᱛᱷᱚᱞᱚᱱ ᱨᱮᱱᱟᱜ ᱥᱤᱡᱚᱱ ᱫᱚ ᱵᱟᱝ ᱵᱟᱲᱟᱭ ᱨᱮᱜᱮ ᱢᱮᱱᱟᱜ-ᱟ᱾ ᱟᱨ ᱱᱚᱛᱮ ᱟᱫᱷᱚᱱᱤᱠ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱥᱤᱨᱡᱚᱱᱤᱭᱟᱹ ᱨᱮᱵᱟᱱ ᱯᱤᱭᱮᱨ ᱫᱚ ᱠᱩᱵᱮᱨᱛᱥᱸ ᱟᱡᱟᱽ-ᱮ ᱞᱟᱹᱭᱚᱜ ᱠᱟᱱᱟ ᱱᱤᱭᱟᱸ ᱠᱷᱤᱞᱟᱹᱴ ᱨᱮᱱ ᱥᱤᱨᱡᱚᱱᱤᱭᱟᱹ᱾ ᱟᱨᱦᱚᱸ ᱱᱚᱛᱮ ᱑᱙᱑᱒ ᱥᱮᱨᱢᱟ ᱨᱮ ᱚᱞᱮᱝᱯᱤᱠ ᱥᱚᱝᱜᱚᱴᱷᱚᱱ ᱨᱮᱱ ᱯᱨᱮᱥᱤᱰᱮᱱᱴ ᱵᱷᱤᱠᱴᱚᱨ ᱵᱟᱞᱠ ᱠᱟᱛᱷᱟ ᱨᱮᱭ ᱩᱫᱩᱜ ᱟᱠᱟᱫᱟ, ᱥᱚᱦᱤᱰᱤᱭ ᱥᱟᱢᱚᱨᱤᱠ ᱵᱟᱹᱦᱤᱱᱤ ᱨᱮ ᱟᱭᱢᱟ ᱢᱟᱦᱟ ᱟᱭᱢᱟ ᱠᱷᱤᱞᱟᱹᱴ ᱥᱟᱶ ᱯᱮᱱᱛᱷᱚᱞᱚᱱ ᱫᱚ ᱪᱚᱱᱥᱚᱞᱚᱱ ᱢᱟᱱᱫᱚᱱᱰᱚ ᱞᱮᱠᱟᱛᱮ ᱥᱤᱨᱡᱚᱱ ᱟᱠᱟᱱᱟ᱾ ᱜᱨᱤᱠ ᱟᱲᱟᱝ, ᱠᱷᱚᱱ ᱱᱤᱭᱟᱹ ᱧᱩᱛᱩᱢ ᱫᱚ ᱟᱲᱜᱚᱣᱟ ᱠᱟᱱᱟ᱾ ᱱᱤᱭᱟ ᱟᱹᱲᱟᱹ ᱨᱮᱱᱟᱜ ᱜᱟᱵᱟᱱ ᱫᱚ ᱛᱤᱝᱜᱩ ᱨᱮ ᱯᱚᱬᱮ ᱞᱮᱠᱟᱱ ᱨᱮᱥᱟᱨᱮᱥᱤ᱾ ᱤᱠᱷᱟᱹᱱ ᱥᱮᱫᱟᱭ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱨᱮ ᱯᱨᱚᱠᱨᱤᱛᱤ ᱯᱮᱱᱛᱷᱚᱞᱚᱱ ᱥᱟᱶ ᱱᱤᱛᱚᱜ ᱟᱱ ᱯᱮᱱᱛᱷᱚᱞᱚᱱ ᱨᱮ‌ᱟᱹᱰᱤ ᱜᱟᱱ ᱯᱷᱟᱨᱟᱠ ᱢᱮᱱᱟᱜ-ᱟ᱾ 
ᱚᱱᱟ ᱚᱠᱛᱚ ᱨᱮᱱᱟᱜ ᱥᱰᱤᱭᱚᱱ ᱯᱷᱩᱰ ᱨᱮᱥ, ᱠᱩᱥᱛᱤ, ᱫᱤᱨᱜᱷᱚᱞᱚᱢᱵᱽ, ᱵᱚᱨᱥᱟ ᱟᱨ ᱪᱟᱠᱛᱳ ᱪᱟᱯᱟᱛ ᱠᱚ ᱛᱮᱦᱮᱸ ᱠᱟᱱᱟ᱾
 ᱚᱞᱮᱝᱯᱤᱠ ᱥᱟᱶ 
᱑᱙᱑᱒ ᱥᱮᱨᱢᱟ ᱨᱮ ᱚᱞᱮᱝᱯᱤᱠ ᱫᱚ ᱮᱥᱠᱟᱨ ᱠᱷᱤᱞᱟᱹᱴ ᱞᱮᱠᱟᱛᱮᱭ ᱥᱤᱨᱡᱚᱱ ᱞᱮᱱᱟ᱾ ᱥᱩᱭᱮᱰᱤᱭ ᱠᱷᱤᱞᱟᱹᱰᱤᱭᱟᱹ ᱠᱚ ᱜᱚᱥᱛᱟ ᱞᱤᱞᱤᱦᱩᱠ ᱥᱤᱨᱚᱯᱟᱠᱚ ᱦᱟᱢᱮᱴ ᱟᱠᱟᱫᱟ᱾ ᱑᱙᱕᱒ ᱥᱮᱨᱢᱟ ᱨᱮ ᱫᱚᱞ-ᱠᱚ ᱥᱟᱶ ᱥᱮᱞᱮᱫ ᱟᱠᱟᱱᱟ᱾ ᱤᱠᱷᱟᱹᱱ ᱑᱙᱑᱒ ᱥᱮᱨᱢᱟ ᱨᱮ ᱱᱩᱠᱩ ᱫᱚᱠᱚ ᱪᱷᱩᱰᱟᱹᱨ ᱛᱟᱦᱮᱸ ᱞᱮᱱᱟ-ᱠᱚ᱾ ᱟᱫᱷᱚᱱᱤᱠ ᱯᱮᱱᱴᱟᱛᱷᱚᱞᱚᱱ ᱯᱷᱮᱰᱟᱨᱮᱥᱚᱱ ᱨᱮᱱ ᱯᱨᱤᱥᱤᱰᱮᱱᱴ, ᱡᱟᱨᱢᱟᱱ ᱚᱫᱫᱷᱟᱯᱚᱠ ᱩᱭᱤᱞ ᱦᱮᱧᱡᱽ ᱟᱭᱟᱜ ᱟᱹᱰᱤ ᱠᱩᱨᱩᱢᱩᱴᱩ ᱫᱟᱲᱮᱛᱮ ᱑᱙᱗᱗ ᱥᱮᱨᱢᱟ ᱥᱟᱱ ᱮᱱᱛᱚᱱᱤ ᱦᱩᱭᱟᱠᱟᱱᱟ ᱠᱷᱤᱞᱟᱹᱴ ᱯᱩᱭᱞᱩ ᱵᱟᱨ ᱞᱮᱠᱟ ᱑᱙᱘᱑ ᱥᱮᱨᱢᱟ ᱨᱮᱭ ᱥᱚᱫᱚᱨ ᱟᱠᱟᱫᱟ᱾ ᱒᱐᱐᱐ ᱥᱮᱨᱢᱟ ᱨᱮ ᱠᱩᱲᱤ ᱠᱚᱣᱟᱜ ᱠᱷᱤᱞᱟᱹᱴ ᱦᱚᱸᱠᱚ ᱥᱮᱞᱮᱫ ᱟᱠᱟᱫᱟ᱾ ᱥᱮᱨᱢᱟ ᱯᱤᱪᱷᱟ ᱜᱮ ᱱᱤᱭᱟᱹ ᱠᱷᱤᱞᱟᱹᱴ ᱫᱚ ᱦᱩᱭᱩᱜ-ᱟ᱾ 
 ᱟᱨᱦᱚᱸ ᱧᱮᱞ 
ᱤᱭᱟᱱᱤ ᱢᱟᱨᱠᱩᱭᱮᱡᱽ
᱒᱐᱑᱖ ᱥᱤᱛᱩᱝ ᱨᱤᱛᱩ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱵᱟᱝᱞᱟᱫᱮᱥ
᱒᱐᱑᱖ ᱥᱤᱛᱩᱝ ᱨᱤᱛᱩ ᱚᱞᱮᱝᱯᱤᱠ ᱠᱷᱤᱞᱟᱹᱴ ᱨᱮᱠᱚ ᱥᱮᱞᱮᱫ ᱟᱠᱟᱱ ᱧᱩᱛᱩᱢ ᱞᱤᱥᱴᱤᱠᱚ
 ᱥᱟ.ᱠᱷᱭᱟ.ᱛ